
asa ji gaali al ag 


Tamaam ta’areefe’n Allah ke liye hi hain, chunaache ham isi ki hamd o sanaa karte hain, isee se madad maa’ngte 
hain aur isi se bakhshish ke talabgaar hain, ham apni nafisyaati khwahiso’n ke shar aur apne amaalo’n se Allah ki 
panah chaahte hain, jisey Allah hidaayat de phir ise koi gumrah nahi kar sakta aur jisey Allah hi gumrah karde to 
phir ise koi hidaayat bhi koi nahi de sakta. 


Main gawaahi deta hu’n ke Allah ke siwaa koi ilaah nahi wo akela hai iska koi shareek bhi nahi aur main is baat ki 
bhi gawaahi deta hu’n ke Muhammad & Allah ke bande aur Rasool hain. 


Amma Ba’ad: 


Allah Ta’ala ka irshaad hai: 


Mainne Jinn o Ins Ko Sirf Apni Ibaadat Ke Liye Paeda A 

Kiya Hai. Chunaache Na To Main Unse Kisi Oism Ka 353 63 Aka Say gia AI Isa (ed lag 

Faaeda Chaahta Hu’n Aur Naahi Main Ye Chaahta Hu’n ss * ni mg - á Zog 

Ke Wo Mujhe Kuch Khilaae’n Pilaae’n (balke) Allah Hi BA 8S Sl ól oad BI Äl les 

Dar Haqeeqat Zabardast Quwwato’n Ka Maalik Hai.' 7 
Allah Ta’ala ne is aayat e kareema mein bilkul saaf saaf irshaad farmaya hai ke usne logo’n ko ibaadat ke liye 
paeda kiya hai, chunaache logo’n par wajib hai ke apne maqsad e takhleeq ka hamesha lehaaz rakhe’n duniya ki 
lazzato'n se parhezgaari ikhteyar karte hue, kinaara kashee ikhteyar kare'n kyou'n ke duniya to mitne ki jagah hai 
naake tikne ki, ye to bas ek guzar-gaah hai naake saraah-gaah, aqalmand log is se apna daama bachaate hain aur 
Allah aur uske pyaare Rasool Janab Muhammad £ ke faraameen ki parwee karte hain yaha’n tak ke Allah bhi unse 
muhabbat karne lagta hai, lehaza har wo musalman jo-ke Daadhi mundhaata hai aur har wo shakhs jo Allah ka 
baaghee hai ise chaahiye ke ab bhi hoshiyaar ho jaae aur is se pehle ke waqt guzar jaae wo apna maqsad takhleeq 
yaad karle warna phir pachtaawe se kuch haasil na hoga. 


Wa Sallallaahu A’alaa Aaalehi Wasahbihee Wa sallam 
Abu Abdullah al Makkee al Barqaawi 


1 Surah Adh Dhaariyaat: 56-58 


Q: Daadhi rakhna waajib hai ya sunnat? 


A: Daadhi rakhta Quran o Hadees, fe'l J» e Rasool Allah &, fe’l Jė e Sahaba o Ta’abaeen o Atiba’a Taabaeen aur 


chaaro’n maslako’n (Ahnaaf, Maalikee, Shaafaee aur Hambalee) o deegar ulamaa e ikraam ki roo se waajib hai. 


Quraan e Kareem Se Dalaael 


Jahaan tak Quran e Kareem se dalaael ka ta’alluq hai to ulma ekraam ne is aayat jis mein Allah Ta’ala ne iblees e 
laeen ka daawa zikar kiya hai ke usne kaha: 


Laa Murannahum Fala Yughaiyyaranna Khalaqallah - (Shaitaan ne kaha) Main Unhe’n Biz Zaroor Behkaau’nga 
To Wo Yaqeenan Allah Ki Banaai Hui Shakal Bigaad De’nge. 


Ulama is aayat ki tafseer mein farmate hain ke Allah ki banaai hui shakal bigaadna ye bhi hai ke koi daadhi 
moo’ndhe chunaache jo shakhs daadhi moo’ndhta hai to dar haqeeqat shaitaan e mardood ki marzi par chalta hai. 


Hadees shareef se dalaael 


Go-ke daadhi rakhne aur daadhi mundhane ki hurmat se mutalliq be shumaar sareeh ahadees waarid hui hain, 
magar fil-haal ham sirf 2 ahadees ke bayaan par iktefaa karte hain, jinki roo se daadhi rakhna waajib aur daadhi 
mundhaana haraam saabit hota hai. 


Pehli Hadees: Ibne Umar # se riwayat hai ke Nabi e Kareem £ ne farmaya: Mushrikeen ki mukhalifat karte hue 
daadhi rakha karo aur mooche’n katra karo.? 


Doosri Hadees: Abu Huraira ## kehte hain ke Rasool Allah & ne farmaya: Mooche’n katro aur daadhi rakho aur 
(is tarha) majoosiyo’n ki mukhalifat karo. 


Af-aal e Nabi Kareem & se dalaael: 


Saheeh ahadees e mubaaraka se saabit hai ke Nabi e Kareem & ki daadhi bohot ghani thee, go-ke is silsile mein 
bhi kaee ahadees waarid hui hain, magar fil-haal ham in mein se 2 saheeh ahadees ka zikar karte hain. 


Pehli Hadees: Abu Muammar kehte hain ke main ne Khabbab # se daryaaft kiya ke Rasool Allah & Zohar aur A’asr 
ki namaz mein giraa-at kiya karte the? To unho’n ne kaha: Haa’n, hamne poocha ke aapko kaise maaloom hua? To 
unho’n ne kaha: Unki daadhi hilne se. 4 


Doosri Hadees: Jaabir bin Baseera ## kehte hain ke Rasool Allah & ke aagey ke sar ke baal aur daadhi ke kuch 
baal safeydi maael ho gae the, jab wo tel (T: Oil) lagaya karte the to safedi zaahir nahi hoti aur jab baal bikherey 
hue hote to zaahir hojaati aur wo ghanee dadhi waale the. 


Af-aal e Sahaba Ikraam se dalaael: 


Jahaa’n tak Sahaba Ikram 458: ke af-aal ka ta-allug hai to in mein se kisi ek se bhi ye baat mangool nahi hai ke 
unho’n ne daadhi moo’ndhee ho ya moo’ndhne ko jaaez bataaya ho kisi ko moo’ndhne ka hukum diya ho ya ye 
kaha ho ke daadhi rakhna mahez ek sunnat hai, balke in sab ne daadhiya'n rakhi hui thee'n albatta Abdullah bin 
Umar # se mansoob hai ke job wo Hajj ya Umrah se faarigh hote to apni daadhi ko mutthee mein pakadte aur phi 


2 Bukhari 4 (Bukahrij 
3 Muslim > (Muslim) 


jo baal mutthee se zaaed hote unhe'n kaat dete, is riwaayat ka bayan bhi insha Allah aagey aaega ke ye riwaayat 
bhi ghair mashroot tariga par moo’ndhne ya khatt banaane par dalaalat nahi karti. 


Isi tarha kisi bhi taabaee y taabaeen se ye waarid nahi hai ke unho’n ne kaha ho ke daadhi rakhna to mahez ek 
sunnat hai ya ye ke daadhi moondhne mein koi harj nahi aur jaha’n tak chaaro’n maslako’n ke ulama aur deegar 
motabar ulamaa ka ta'allug hai to sabhee daadhee moo’ndhne ko haraam qaraar dete hain. 


Q: Aksar log ye kyo’n kehte hain ke Daadhi Rakhna mahez ek sunnat hai? 
A: Iski kaee wajoohaat hain; 


Pehli to ye ke in mein se aksar ko ye nahi maloom ke unki ye baat Quran e Kareem aur Ahadees e Saheeha ke 
qata’an mukhaalifat hai jis mein ke waazeh taur par daadhi rakhne ko waajib qaraar diya gaya hai wo ye bhi nahi 
jaante ke unki ye so’nch saabega buzurgo’n ki so’nch ke bhi bar-aks hai. 


Doosri ye ke unhe’n ye bhi nahi maloom ke ulama ikraam ne is aayat jis mein Allah Ta’ala ne shaitaan e maloon 
ka da’awa zikar kiya hai ke: 


Main Unhe’n Biz Zaroor Behkaau’nga To Wo Yageenan Allah Ki Banaai Hui Shakal Bigaad De’nge. Ulama e Ikraam 
ne to is aayat se ye samjha ke daadhi mundhana dar asal Allah ki banaai hui shakal ko bigaadna, shaitaan e mardood 
ki marzi par chalna aur Allah ki shariyat ki mukhalifat karna hai. 


Teesri ye ke unhe’n is baat ka shaoor nahi hai ke daadhi mo’ndhna dar asal majoosiyo’n ki mushabehat ikhteyar 
karna hai jabke Nabi e Kareem & ne hame’n unki mushabehat karne se sakht mana farmadiya hai, jaisake mundarja 
zail saheeh ahadees e mubaraka se saabit hai. 


Pehli Hadees: 

Farmaan e Nabawi & hai ke: “Mushrikeen Ki Mukhalifat Karte Hue Daadhi Rakho Aur Moo’nche’n Katro”.® 
Doosri Hadees: 

Farmaan e Nabawi & hai ke: “Moo’nche’n Katro Aur Daadhi Badhaao Is Tarha Majoosiyo’n Ki Mukhalifat Karo”.” 


Chauthi ye ke wo ye nahi samajhte ke daadhi moo’ndhna fitrat ke khilaaf hai jaisa ke saheeh muslim ke ek hadees 
mein hai ke: Ayesha # kehti hain ke Rasool Allah & ne farmaya ke 10 kaam fitri knaslate’n hain: Mooche’n Katarna, 
Daadhi Mundhaana, Miswaak Karna, Naak Sanaknaa, Naakhun Kaa’ntna, Ungliyo’n Ke Jod Dhona, Baghal aur Zer e 
Naaf Baal saaf Karna aur Istenjaa Karna. 


Paachwa’n ye ke daadhi sabhee Ambiyaa Ikraam ## ki sunnat hai. 


Chatti ye ke wo ye nahi jaante ke jo shakhs daadhi moo’ndhta hai to ulama ikraam ise aurto’n se mushabehat 
ikhteyar karna gardaa’nte hain, jabke Nabi e Kareem £ ne aurto’n se mushabehat ikhteyar karne se mana farmaya 
hai jaisa ke saheeh bukhari ki mundarja zail hadees se saabit hai. 


Ibne Abbas ## kehte hain ke: Rasool Allah & ne in mardo’n par laanat bheji hai jo aurto’n ki mushabehat karte 
hain aur in aurto’n par laanat bheji jo mardo’n ki mushabehat karti hain. 


Mushabehat ke liye zaroor nahi ke mard aurat ki har cheez ki mushabehat karte tab hi mushabehat maani jaaegi 
balke aurat ki kisi ek khusoosiyat ki mushabehat karna bhi mushabehat mein daakhil hai daadhi mondhne se aurto’n 
ki thodiyo’n se mushabehat hoti hai. 

Daadhi Mo'ndhne Ke Asbaab 


Pehla ye ke in nusoos sharia se adm waagfiyat jo-ke waazeh taur par daadhi mo'ndhne ya ghair mashroot taur par 
ise katarne ke khilaaf hain aur iasa karna haraam garaar dete hain. Yehi jahaalat yehi har museebat ki jad hai. 


Bohot se log to aise hain ke jo daadhi bilaa kisi daleel ke mahez ek sunnat samajhte hain jabke bohot se aise bhi 
hain jo-ke in baaz aise ashkhaas ki shakhsiyat ko daleel banaate hain jinka thoda bohot ta'allug deeni uloom se 
hota hai aur wo ya to daadhi mu'ndhte hain ya hadd se ziyaada choti rakhte hain, jabke inka ye amal na sirf ye ke 
ahadees e Rasool Allah # ke mukhalif hota hai balke Abdullah bin Umar # ke fe'l J» ke bhi bar-aks hota hai, is 
gism ke log aise ulama e soo ki shakhsiyato’n se mutassir hote hain aur unhe’n apne liye ek gawee daleel samajhte 
hue kehte hain ke dekho falaa'n aalim aur falaa'n mufti..... Kya ye sab gumrah hain? Kya unhe'n nahi maloom ke 
daadhi mundhana ya katarna haraam hai? 


Ye bechaare samajhte hain ke wo sacche hain, halaa’nke ek hageegat aisee bhi hai jisey wo nazar andaaz kar rahe 
hain, wo ke ulama bhi aakhir bashar hain, in mein se kuch jaante boojhte bhi ghalati kar baithte hain, aisa bhi 
hota hai ke kuch ulama aisee cheezon ke baare mein nahi jaante jo-ke doosro’n ke nazdeek bohot waazeh hoti hai 
aur bohot se aise hote hain ke jinhe'n kis ilmee daleel ka pataa nahi hota ya ye ke wo mas-ala ko koi khaas ahmiyat 
nahi dete kyou’nke wo in masaael par sirf sunee sunaaee baato’n par amal karte hain, khud unki apni koi ilmee 
tehgeeg nahi hoti, chunaache har musalman jisey hag baat maloom hogaee hai ise chaahiye ke is par amal kare 
kyoun'ke roz e giyaamat is se iske amaal ke baare mein poocha jaaega naake doosro’n ke amaal ke baare mein! 


Chunache is gism ke logo'n ke liye waazeh aur sareeh nusoos sharia bayan karen chaahiye jo-ke daadehee mondhne 
ko haraam garaar dete hain, phir agar iske bawajood bhi wo in ahkaam se roo-gardaani kare'n jabke unhe'n iske 
waajib hone ka ilm ho chuka hai to yageenan gunahgaar aur gumrah hain, chaahe wo kitna hi khair ke kaamo'n 
mein badh chadh kar hissa le'n. Chunache agar in mein se koi namaz padhaae, jabke doosra koi daadhi waala 
maujood ho to iske peeche namaz nahi padhni chaahiye. 


Doosra ye ke baaz daadhi mu'ndhne waale ye acchi tarah jaante hain ke daadhi mu'ndhna haraam hai, magar wo 
apne mansab ya naukree ya logo’n ke mazaag udaane ke khof se ya pas maandah kehlaane ke dar se daadhi nahi 
rakhte. 


Aise logo’n ko chaahiye ke wo aisee bodee bato’n ko fauran chod de’n aur daadhee rakhe'n warna wo gunahgaar, 
gumrah aur zaeef ul imaan ho’nge kyou’nke logo’n se sharmate hain magar Allah se nahi shamaate, logo’n se darte 
hain magar Allah se nahi darte, wo Allah par tawakkal nahi karte, Allah Ta’ala ki zaat e mubaaraka aur uske asmaa 
O sifaat par inka ageeda nihaayat faasid hai. 


Aur jahaa tak un logo’n ka ta'allug hai jo-ke deen par amal karne waalo’n ka mazaag udaate hain to wo kufr mein 
padh gae hain aur islam se faarigh ho gaey, kyou’nke jo is daadhee waale ka mazaaq udaata hai to goya wo Allah 
Ta'ala, iske Rasool Allah & aur unke tamaam ashaab ikraam aur tamaam buzurgo’n ka mazaaq udaata hai, kyou’nke 
wo sabhee daadhee waale hain. 


Teesra ye ke baaz aise hain ke jo jaante hain ke sharee nusoos ki roo se daadhee mundhaana haraam hai magar 
wo is mein her pher karke ya to daadhee rakhne ko mahez ek sunnat qaraar dete hain ya sirf mustahab kehte hain 
aur apne is maqsad ke husool ke liye aisee aisee taaweelat gadhte hain ke jinka asal sharee nusoos se koi ta’alluq 
nahi hota, aise logo’n ke dil ya to murda ho chuke hote hain ya wo apni nafsaani khwahisho'n ke peeche par kar 
saheeh aur ghalat ko khalat malat kar dete hain. 


In logo’n par radd jo-ke saheeh aur waazeh ahadees mein her pher karke jhooti riwaayat ke saath khalat malat 
kar ke daadhi mundhaane ya bil mashroot chota karne ko jaaez qaraar dete hain. 


Is gism ke hazraat Tirmizee mein waarid ek riwaayat ka sahaara lete hain jo-ke kuch you'n hai: 


1. “Umroo bin Harool al Balkhi apni daadhi ko tool o arz se katra karte the”. Ye riwaayat intehaai zaeef hai, 
balke iska ek raawi Umroo bin Haroon to aisa hai ke jiske baare mein Imam Yahya bin Mueen [Maahir Uloom 
Hadees] kehte hain ke “Wo parle darje ka jhoota aur khabees shakhs hai”. Aur Shaikh Saleh bin Jazrah 
kehte hain ke “Wo Kazzab hai”. Aur Imam Ibne Hajar 25 kehte hain ke: “wo Matrook hai”. Chunaa-che jab 
saheeh ahadees ke ahkamaat ko zaeef riwayaat ke zariye nahi badla jaa sakta to bhalaa jhooti riwayaat 
ke zariye kyo’nkar badla jaa sakta hai. 


2. In logo’n par radd jo-ke in saheeh ahadees par jo-ke mukammal daadhee rakhne aur is mein se kuch bhi 
na katarne par dalaalat karti hain, Saheeh Bukhari mein Abdullah bin Umar # ki riwaayat ke zariye heela 
taraashee kareke, amal nahi karte. Saheeh Bukhari mein Abdullah bin Umar # ki riwaayat you’n hai: Nabi 
e Kareem £ ne farmaya: “Mushrikeen ki mukhaalifat karte hue daadhee rakho aur muche’n katro”. Aur 
Abdullah bin Umar #2 jab hajj ya umre se faarigh hote to apni daadhee ko apni mutthee mein pakadte phir 
jo baal mutthee se zaaed hote unhe’n kaat dete. 


Is hadees mein kaheen bhi nahi hai ke Abdullah bin Umar ## dadhee mu’ndhne ya bilaa mashroot khat banaane ko 
jaaez qaraar dete the, balke ziyaada se ziyaada agar koi baat is hadees se akhaz ki jaa sakti hai to wo sirf itnee 
hai ke wo mutthee bhar daadhee se baal ko kaat diya karte the. 


Chunache agar ham is mas-ala mein surkh-roo hona cahte hain to hamare paas sirf 2 raste hain. 


Pehla Raasta: In Saheeh zaahiree ahadees e Nabavi £ par amal kiyaa jaae jo waazeh taur par mukammil daadhee 
rakhne aur kuch bhi na kaatne par dalaalat karti hain, ye raasta mere nazdeed sab se mahfooz raasta hai. 


Doosra Raasta: Abdullah bin Umar # ki riwaayat par amal kiyaa jaae kyou’nke wo ek sahaabi ki sharaee nusoos ki 
samajh ki baat hai, magar wo musalmaan jo-ke Abdullah bin Umar # ki is riwaayat par amal kare to ise jaahiey ke 
Mutthee se kam daadhee ho to ise na kaate. Chunaa-che wo log jo na to waazeh ahadees par amal karte hain aur 
na hi Abdullah bin Umar # ki riwaayat par amal karte hain wo shariyat ke mukhaalif hain aur pani hudood se 
tajaawuz karte hain, kyou’nke: 


Awwalan: Unho’n ne Saheeh ahadees ko pase pusht daal diya 


Saaniyan: Unho’n ne salaf e saleheen ke ijtehaad ko bhi nazar andaaz kar diya aur is tarha wo bidatee ho gae. 
Agarche log sirf Abdullah bin Umar #& ke ijtehaad ke mutaabig hi amal karne lage’n to bhi musalmaano’n mein koi 
daadhee mu’ndhne waala na rahe kyou’nke aksar logo’n ki daadhee mutthee se ziyada nahi hoti balke mutthee 
baraabar bhi nahi. 


3. Baaz log Saheeh ahadees ko apni marzee ke mutaabiq mod lete hain masalan kuch ye kehte hain ke deen 
ka ta'allug dil se hai, Allah Ta'ala bhi hamaare dilo’n ko dekhta hai, deendaari daadhee se nahi hoti. Aur 
phir ye hazraat apni is aul faul daleel ko tagweeyat dene ke liye kehte hain ke dekho badi badi daadhi 
walo’n ki taraf! Kitna haraam khaate hain!! Aur kya kya karte hain, phir bhi khud ko nek dil kehlaate hain!! 


Kuch aise bhi daadhee mundhne waale hain jinhe'n shaitaan behlawe deta rehta hai ke abhi meri umar hi kya hai? 
Haalaa’nke wo 30 saal se bhi ziyada ka ho chuka hai, kuch you’n bhi kehte hain ke jab Hajj karlu'nga ya jab Shaadi 
ho jaaegi tab Insha Allah daadhee rakhu’nga, ya is gism ke doosre bahaane taraashte rehte hain, jiski buniyaadi 
wajah sirf nafsaani khwahesho'n ki pariwee karna hai, hatta ke Allah Ta'ala ki taraf se bhi adm tafeeg ho jaati 
hai, Allah aisee badd-bakhtee se hame’n bachaae rakhe. 


Aise logo’n ko is hadees ke baare mein bataana chaahiye jo-ke Saheeh Muslim mein waarid hui hai, jis mein waazeh 
taur par mazkoor hai ke, Nabi e Kareem & ne farmaya: “Allah Ta'ala na to hamare tumhare jismo’n ko dekhta 

hai aur na hi tumhaari surato'n ko, albatta wo tumhare dilo'n ko dekhta hai”. Iske baad ek ahem baat farmai 
jisey is gism ke log nazar andaaz kar dete hain. Farmaya: “Aur tumhare amaalo'n ko dekhta hai”. Ye izaafi baat 
bhi Saheeh Muslim ki hadees mein hai, kitnee ahem baat!! 


Is ke baghair log hadees ka ghalat matlab nikaal lete hain aur jab unhe'n amali taur par ahkaam e sharia masalan 
daadhee rikhna aur kuffar ki mushaabehat ikhteyar na karne ke baare mein kaha jaata hai to wo hi kehte hain ke 
asal cheez to dil hai aur phir is hadees ke ek hisse ko bataur e daleel pesh karte hain aur bagiya ko pase pusht daal 
dete hain, halaa'nke ye bhi isi hadees ka tukdaa hai, jis mein ye baat waazeh taur par bataai gaee hai ke Allah 
Ta'ala tumhaare amaal ko bhi dekhta hai, chunaa-che agar amaal nek hue to unhe'n gubool farmaaega warna 
mustarad kardega jaisake kaee ahadees se saabit hai. 


Nabi e Kareem & ka farmaan hai ke: “Jis ne hamaare deen mein koi nayee baat shaamil ki to wo amal naa-gaabil 
e gubool hoga”. 


Sachee baat to ye hai ke jab tak amaal acche na ho'n dil bhi nek nahi hosakta, isee tarha amaal bhi usi wagt acche 
ho’nge jab ke dil nek ho, isi mazmoon ko Nabi e Kareem & ne ek bohot khoobsurat paeraae mein bayaan farmaya, 
jaisa ke Nomaan bin Basheer ## ki riwaayat mein hai: 


“ 


..... Yaad rakho ke jism mein gosht ka ek tukdaa hai, agar wo theek ho jaae to saara jism theek rahega aur agar 
wo kharaab ho jaae to phir saara jism kharaab ho jaaega, achee tarah jaanlo ke wo Dil hai”. 


Is hadees se bilkul waazeh ho gayaa ke Allah Ta'ala dilo'n ko bhi dekhta hai aur amaal ko bhi, nake sirf dilo’n ko, 
aur is mein kya shak hai ke daadhee rakhna deegar amaal ki tarha ek amal hai jisey Allah Ta'ala dekhta hai. 
Lehaaza har musalmaan par waajib hai ke wo is baat ka yageen rakhe ke Allah Ta'ala iske saare amaal dekhta hai, 
chaahe wo bazariye a'azaa ho ya dil ke ho’n ya zubaan ke, you’n bhi ham apni aam roz marrah ki zindagee mein 
kisee musalman ke mutallig koi raae qaaem karte hain to is ke zaahiree amaal ko dekhte hue karte hain, hamaara 
deen bhi hame’n yehi hukum deta hai ke ham zaahiree amaal ke nateeja mein faisla kare’n naake dilo’n ko 
kurede’n kyou’nke dilo’n ka haal to sirf Allah Ta’ala hi jaanta hai. Lehaaza jo shakhs daadhee mu’ndhta hai to 
hamaare nazdeek gumrah hai, illa ye ke wo tauba karle. 


Q: Jo shakhs daadhee mu’ndhta hai ya Allah Ta’ala ki naa-farmani karta hai to ise dunya o aakhirat mein kya hota 
hai? 


A: Buniyaadi baat to ye hai ke wo Allah Ta’ala ki mohabbat se mehroom ho jaata hai aur khud Allah ke nek bando’n 
aur farishto’n ke aagey sharmida mehsoos karta hai, iski zaahiree shakal se ye waazeh ho jaata hai ke wo Allah 
Ta'ala se hageegee kaamil muhabbat nahi karta nateeja na hi Allah is se muhabbat karta hai, chaahe wo kitna hi 
daawa e muhabbat karta phire, Allah Ta'ala ne hageegee sacchee muhabbat karne waalo’n ke liye ek aisee kasotee 
rakh dee ke har jhooti muhabbat ka daawa karne waale ka daawa faash ho jaata hai, jabke wo amalan Allah aur 
uske Rasool # ke ahkaam ki khilaaf warzee karta hai. 


Chunaa-che Allah Ta'ala ne farmaya: 


Aye Rasool Allah & Aap Keh Deejiey Ke Agar Tum Pe ata an oe a ah BE ot akan 
Waagaee Allah Se Muhabbat Karte Ho To Phir Meri BN 33855 ai 8 SR SE ail One FS ols 
Ittebaa Karo Is Tarha Allah Bhi Tum Se Muhabbat 3-282 

gs 


Karega Aur Tumhaare Gunaho’n Ko Maaf Kardega.® 


Lehaaza is aayat se waazeh ho gaya ke jo Allah aur uske pyaare Rasool & ki itteba nahi karta dar hageegat na isse 
Allah muhabbat karta hai aur na hi wo Allah se muhabbat ke daawe mein saccha hai. 

Aur jiska ye haal ho to basis ne to khud ko fitan aur azaab mein mubtala kar hi liya kyou'nke Allah Ta'ala ne un 
logo'n ko jo iske ahkaam ki khilaaf warzee karte hain pehle hi tambeeh kar dee hai. 


Farmaaya ke: 


Jo Log Iske Ahkaam Se Roo Gardaani Karte Hain Unhe'n |, , #8... 15 2f. n2 022 2. 
Chahiye Ke Ab Hoshiyaar Rahe'n Ke Ab Kisi Wagt Bhee Aare §\ AS Maa O18 AI OF om SPA 
Unhe'n Koi Fitna Laahig Ho Jaaega Ya Wo Dardnaak si 

Azaab Mein Mubtala Ho Jaae’nge.? a 


Aur is se badaa fitna kya hoga ke kisi ko nek amaal ki taufeeg hi na ho aur na hi is par kisi daa’nt ka asar ho ek 
badd bakhtee ye bhi hai ke insan namazo’n ke maamle mein sustee barte, aisa shakhs jo namazo’n ko saheeh waqt 
par nahi karta to ise bhi Allah Ta’ala ne tambeeh kardi hai ke: 


Aise Namaziyo’n Ke Leiy Bhi Halaakat Hai Jo Apnee 5 7 roe ee r WA 
5g 2 Ea Cs be apa 2 e 3 A3 Pa 
Namazo'n Karte Hain. 1° ola gp CF 22 GM! Gabo Nis 


Agarche koi shakhs bilkul hi namaz na padhe to iska kya haal hoga?!!. 


Ek badd-bakhtee ye bhi hai ke insan musalsal jhoot bolne par udh rahe hatta ke Allah Ta'ala ke yaha’n ise “kazzab” 
likh diyaa jaae. 


Ek badd-bakhtee ye hai ke bande ko dheel milti rahe aur wo daadhee mundhne par udh rahe aur uske gunaho’n 
mein izaafa hota hi rahe, gunahgaaro’n ki dua bhi qubool nahi hoti, ye bhi kya kam azaab hai ke Allah Ta’ala dua 
qubool na kar, Nabi e Kareem & ne duao’n ki adm qubooliyat ke kaee asbaab bayaan kiye hain, jinki aksariyat ka 
ta'allug gunaho’n se hai. 


Chunache Nabi e Kareem & ka farman hai ke: “Har ek ki dua qubool hoti hai, illa ye ke wo kisi gunaho’n ka sawaal 
kare ya qata’a rahmi kare”. 


Lehaza jo daadhee mu’ndhta hai to gunahgaar hai iski duae’n us waqt tak qubool nahi hote’n jab tak ke wo daadhee 
na rakh le. Jo log daadhee mundhte hain unhe'n is azeem azaab se bachne ki fikr karni chaahiye. 


Daadhee Rakhne Ke Fawaaed Se Mehroomi 


Pehla: Ustara ya deegar daadhee mundhne ke alaat ko jab thoodhee aur rukhsaaro’n par phera jaata hai to is se 
nigahe’n kamzor hone lagtee hain aur jo log musalsal aisaa karte rehte hain, unki nigaahe’n kamzor hoti chali jaati 
hain, jabke daadhee rakhne waale hazraat nazar ki kamzori ke is sabab se mehfooz rehte hain jaisa ke maahireen 
ka kehna hai. 


Doosra: Daadhee muzir jaraaseen se mehfooz rakhti hai aur unhe’n galey aur seeney tak poho’nchne se rokti hai. 
Teesra: Daa’nto’n ke masudo’n ko qudrati afaat se mehfooz rakhti hai 


Chautha: Daadhee ke baalo’n mein aisa chikna maadda khaarij hota hai jo jild ko mulaam, shagufta aur tar o taaza 
rakhta hai, jo log daadhee mundhte hain wo is faaede se bhi mehroom ho jaate hain aur inka chehra bhi khush aur 
boseeda nazar aata hai. 


Paachwa: Daadhee aur maadah tauleed ke darmiyaan kaafi ta'allug hota hai, daadhee rakhne se mardaangi mein 
izaafa hota hai baaz atibba ka kehna hai ke agar koi qaum pusht dar pusht paabandee se daadhee moondhti rahe 
to athwee’n nasal mein paeda hone waale logo’n ki daadhi nahi hogi yaane mardaangi aahista aahista khatam ho 

jaati hai aur uska asar itni muddat baad zaahir hota hai iska mushaa heda you'n bhi hua hai ke aam taur par hijdo'n 
ki daadhee nahi hoti halaa'nke unke bagiya azaa mardo'n se milte julte hote hain. 


Ye fawaaed main ne in kitaabo'n mein se akhaz kiye hain jo daadhee rakhne aur mundhne ke silsile mein likhi gaee 
hain, main ne inka zikar sirf mauzoo ko mazeed jaame banaane ke liye kar diya hai warna musalmaan ke liye sirf 
itna hi kaafi hai ke wo apne Nabi e Kareem & ka hukum mil jaane par is par amal kare aur kisi falsafa mein na 
pade. 


Author of the Book [Arabic]: Abu Abdullah al Makkee al Bar Qaawee 
Translator of the book [to Urdu]: Waseem Usmaan al Madani 
Translitrator of the book (to roman English): Rehan Syed Barey 


Note: | have tried to use the best & easiest words for transliteration, (I also tried to explain few words where ever 
required with (T :), however If you find any thing which might make this transliteration even better then please 
inform mein at rehan.hse@live.com 


Having read this article, if you deem it worth forwarding, please do forward to anyone you wish. If it motivates 
one person to come firmly on the track of Quran and Sunnah, | would consider my effort has been successful. For 
more books in Roman, please click the link below. 


https: //archive.org/details/@rehan_syed_barey 





Dua-go, 

Rehan Syed Barey 
Abu Dhabi 

14th of July 2011 

